stanford-oval/wikipedia huggingface dataset:
ארמון קרלסרוהה

| --- | --- |

מבט אווירי על ארמון קרלסרוהה מכיוון דרום-מערב
 מידע כללי
 סוג:  ארמון
 כתובת:  Schloßbezirk 10, 76131 Karlsruhe 
 מיקום:  קרלסרוהה
 מדינה:  גרמניה גרמניה
 בעלים:  קרל השלישי וילהלם, מרקיז באדן-דורלאך 
 הקמה ובנייה
 תקופת הבנייה:  ?–1715
 תאריך פתיחה רשמי:  1715 
 אדריכל:  Jakob Friedrich von Batzendorf 
 סגנון אדריכלי:  בארוק
 קואורדינטות:  49°00′49″N 08°24′16″E﻿ / ﻿49.01361°N 8.40444°E﻿ / 49.01361; 8.40444
 http://www.landesmuseum.de/website/English.htm
 he
 
ארמון קרלסרוהה (בגרמנית: Karlsruher Schloss) הוא נקודת ציון חשובה בעיר קרלסרוהה בגרמניה, והעיר בנויה מסביבו. הארמון נבנה מ-1715 בסגנון הבארוק, והיה מקום מושבו של קרל השלישי וילהלם ואחריו של שליטי מרקיזות באדן עד שנת 1918. כיום משמש הארמון כמוזיאון.
היסטוריה

המבנה הראשון נבנה על ידי יקוב פרידריך פון באצנדורף. העיר תוכננה כשמגדל הארמון במרכזה, ו-32 רחובות יוצאים ממנו, כחישורי גלגל או צלעות מניפה. דבר שהעניק לעיר את כינויה: "עיר המניפה" (Fächerstad). רוב הרחובות הללו עדיין קיימים. תכנון זה היווה מקור השראה לוושינגטון די. סי., שאף היא עוצבה בצורה זו.
הארמון שנבנה במקור מעץ, נבנה מחדש ב-1746 מאבן. לאחר מכן קרל פרידריך, הדוכס הגדול של באדן דאג שהארמון ישודרג על-ידי בלתזאר נוימן ופרידריך פון קסלאו עד 1770. השינוי כלל הוספת חלונות ודלתות גדולים יותר, אגפים ומרפסות. ב-1785 מגדל הארמון הונמך.
במהלך אביב העמים, לאופולד, הדוכס הגדול של באדן הוגלה בשנת 1849 לזמן מה. בשנת 1918, השליט האחרון פרידריך השני, הדוכס הגדול של באדן נאלץ לעזוב את הארמון. המשכן לשעבר של שליטי באדן משמש מאז כמוזיאון.
רוב מרכז העיר, כולל הארמון, נהרסו לחלוטין על-ידי הפצצות כוחות הברית במלחמת העולם השנייה, אך הארמון נבנה במהירות מחדש לאחר המלחמה.
אפקט טלבוט

שטיח טלבוט, תוצאה של אפקט טלבוט
אפקט טלבוט הוא אפקט מתחום העקיפה בשדה הקרוב שהתגלה ב-1836 על ידי המדען האנגלי ויליאם הנרי פוקס טלבוט. האפקט מתבטא בכך שכאשר גל מישורי מונוכרומטי פוגע בסריג עקיפה מחזורי בגבול השדה הקרוב (עקיפת פרנל), במרחקים מסוימים פונקציית הגל תהיה זהה לפונקציית הסריג (עד כדי הזזת פאזה שנובעת מהתקדמות הגל במרחב). מרחקים אלו נקראים מרחקי טלבוט והם מקיימים את התנאי:
 z_{m}={\frac {2L^{2}}{\lambda }}m
עבור מחזוריות  L של הסריג, כאשר פוגע בו גל עם אורך גל  \lambda  ו m שלם.
רקע > עקיפה של אור

עקיפה היא תופעה פיזיקלית המתרחשת כל אימת שגל פוגע בעצם כלשהו. אם העצם קטן הגל מתקדם סביבו, ואם מדובר במחסום בעל מפתח קטן, הגל מתפזר בעברו השני של המחסום. ניתן לתאר את התופעה כיצירת גל חדש על שפת המחסום שעוצמתו תלויה במידת ההחזרה או ההעברה של המחסום. כתוצאה מכך מגיע הגל גם לאזורים שמעבר למחסום, אזורים שבהם לפי אופטיקה גאומטרית לא מגיעות קרניים הנעות בקווים ישרים.
רקע > טורי פורייה

טור פורייה הוא חלק מתורה שפיתח ז'אן-בטיסט ז'וזף פורייה. לפי תורה זו, ניתן לפרק פונקציות מחזוריות לטור של פונקציות הרמוניות (סינוסים וקוסינוסים, או לחלופין אקספוננטים מרוכבים). לטורי פורייה שימושים רבים במתמטיקה, בעיבוד אותות, בפיזיקה, ובפרט בגלים
פיתוח מתמטי לאפקט טלבוט

הסריג מחזורי (עם מחזור  L), ולכן ניתן לפתח לו טור פורייה מרוכב:
\psi (x,y,0)=\sum _{n,j=-\infty }^{\infty }c_{n,j}e^{i(k_{n}x+k_{j}y)}
כאשר  k_{i}={\frac {2\pi }{L}}i עבור  i=n,j שלמים.
כעת, נשתמש בקירוב פרנל ונקבל:
\psi (x,y,z)={\frac {-ik}{2\pi z}}\iint _{-\infty }^{\infty }dx'dy'\sum _{n,j=-\infty }^{\infty }c_{n,j}e^{(i(k_{n}x+k_{j}y)}e^{ik(z+{\frac {(x-x')^{2}}{2z}}+{\frac {(y-y')^{2}}{2z}})}=
 =-{\frac {ik}{2\pi z}}e^{ikz}\sum _{n,j=-\infty }^{\infty }c_{n,j}(\int _{-\infty }^{\infty }dx'e^{ik_{n}x+{\frac {(x-x')^{2}}{2z}}})(\int _{-\infty }^{\infty }dy'e^{ik_{j}y+{\frac {(y-y')^{2}}{2z}}})=-{\frac {ik}{2\pi z}}e^{ikz}\sum _{n,j=-\infty }^{\infty }c_{n,j}e^{i(k_{n}x+k_{j}y)}e^{-i({\frac {zk_{n}^{2}}{2k}}+{\frac {zk_{j}^{2}}{2k}})}
כאשר האינטגרל חושב על ידי החלפת משתנים  \eta =x-x'
לפי התוצאה, הגענו לביטוי שמאוד דומה לטור הפורייה של הסריג (עד כדי פאזה שנובעת מהתקדמות הגל), ונשים לב שאם נדרוש 
 e^{-i({\frac {zk_{n}^{2}}{2k}}+{\frac {zk_{j}^{2}}{2k}})}=1
נקבל את הטור של  \psi (x,y,0). מתקיים:
e^{-i({\frac {zk_{n}^{2}}{2k}}+{\frac {zk_{j}^{2}}{2k}})}=e^{-i({\frac {z(2\pi /L)^{2}}{2k}})^{(n^{2}+j^{2})}}
ומספיק שהביטוי שבאקספוננט יהיה כפולה שלמה של  2\pi , כלומר:
{\frac {4\pi ^{2}}{2kL^{2}}}z=2\pi m\Rightarrow z_{m}={\frac {kL^{2}}{\pi }}m={\frac {2L^{2}}{\lambda }}m
שימושים > שטיח טלבוט

תוצאה מעניינת של אפקט טלבוט נקראת שטיח טלבוט. נבחין כי פונקציית הסריג תופיע שוב גם במרחקים שהם מהצורה  {\frac {a}{b}}z_{T}, בצורה הבאה:
כעבור חצי מרחק טלבוט, מתקבלת צורת הסריג המקורי בתוספת הזזת פאזה של  {\frac {\pi }{2}}.
כעבור רבע מרחק טלבוט, מתקבלת צורת הסריג המקורי, אך קטנה פי 2.
כעבור שמינית מרחק טלבוט, צורת הסריג קטנה פי 4.
כך מתקבלת תבנית עקיפה בצורת פרקטל בסביבה הקרובה לסריג.
שימושים > דימות באמצעות הפרשי פאזה

אחד השימושים של אפקט טלבוט הוא בתחום האינטרפרומטריה והדימות, והוא נקרא Phase contrast X-ray imaging (אנגלית) (דימות קרני רנטגן באמצעות הפרשי פאזה, או בקיצור PCI). את העיקרון העומד מאחורי שיטה זו הגה הפיזיקאי ההולנדי פריץ זרניק (אנ'), והוא זכה על כך בפרס נובל בשנת 1953. 
בניגוד לטומוגרפיה ממוחשבת (CT), שיטה המשתמשת גם היא בקרני רנטגן ומודדת הפרשי עוצמה, בPCI הפרשי הפאזה לא נמדדות באופן ישיר, אלא מתורגמות להפרשים בעוצמה שגלאי יכול לגלות. אחד הכלים לשימוש בשיטה זו נקרא דימות מבוסס סריג (Grating Based Imaging, ראה תמונה). באמצעות הכרת פרמטרי הניסוי (צורת הסריג ואורך הגל) נוכל לחשב את מרחקי טלבוט, ועל ידי מדידת העוצמה נוכל לדעת מהי הפאזה שהגל צבר, והיכן כל מקסימה שלו.
מכשיר GBI לדימות באמצעות הפרשי פאזה
ארבע הפינות

| --- | --- |

 מידע כללי
 סוג:  U.S. region 
 על שם:  Four Corners 
 מיקום
 מיקום:  אריזונה, ניו מקסיקו, קולורדו, יוטה 
 קואורדינטות:  36°59′56″N 109°02′43″W﻿ / ﻿36.998976477778°N 109.045172275°W﻿ / 36.998976477778; -109.045172275
  (למפת מערב ארצות הברית מוגדלת) קולורדו יוטה נבדה ניו מקסיקו אריזונה קליפורניה ויומינג איידהו מונטנה אורגון וושינגטון קנדה מקסיקו האוקיינוס השקט ארבע הפינות(למפת מערב ארצות הברית רגילה) קולורדו יוטה נבדה ניו מקסיקו אריזונה קליפורניה ויומינג איידהו מונטנה אורגון וושינגטון קנדה מקסיקו האוקיינוס השקט ארבע הפינות
 
מיקום ארבע הפינות במפת ארצות הברית
המונומנט
ארבע הפינות (באנגלית: Four Corners) הוא שמו של מרובע גבולות בארצות הברית, בין הגבולות של המדינות יוטה, אריזונה, קולורדו וניו מקסיקו. זוהי הנקודה היחידה בארצות הברית בה מתלכדים גבולותיהן של ארבע מדינות.
בין ארבע המדינות מפרידים קווים ישרים: בין יוטה וקולורדו לשכנותיהן מדרום מפריד קו הרוחב 37 צפון, ובין יוטה ואריזונה לשכנותיהן ממזרח מפריד קו האורך 109 מערב. בנקודה, הממוקמת ברמת קולורדו, נמצא מונומנט ארבע הפינות הכולל גם מרכז מבקרים, והגובה דמי כניסה תמורת הזכות לראות את הנקודה המדויקת, בה נמצאת דיסקת ארד המציינת את הגבולות. המונומנט מנוהל בידי בני שבט נאוואחו החיים באזור. בקרבת מקום עובר הכביש המהיר US-160.
אזור ארבע הפינות הוא מקום משכנם של שבטי הנאוואחו, המרוכזים בשמורת האינדיאנים אומת נאוואחו, בעיקר בפינה הצפון-מזרחית של אריזונה, אך גם ביוטה ובניו-מקסיקו (אך לא בקולורדו). הנקודה נמצאת גם בארבעת המחוזות סן חואן (יוטה), אפאצ'י (אריזונה), סן חואן (ניו מקסיקו) ומונטזומה (קולורדו). אף על פי שמדובר באזור נידח שאינו מיושב בצפיפות, הרי שמספר המטיילים באזור רב יחסית, שכן במרחק נסיעה מהמקום נמצאים מספר פארקים לאומיים, ובהם:
הפארק הלאומי קניונלנדס
הפארק הלאומי ארצ'ס
הפארק הלאומי מסה ורדה
באחד מפרקי סדרת הטלוויזיה "משפחת סימפסון" נוסעת המשפחה לביקור באתר "חמש הפינות", גרסה פרודית על ארבע הפינות.
בפרק מסדרת הדרמה שובר שורות, נוסעת גברת וייט לאתר.
בקנדה קיימת נקודה בשם זהה (60 צפון, 102 מערב) ובה מתלכדים גבולותיהם של מניטובה, ססקצ'ואן, הטריטוריות הצפון מערביות, וטריטוריית נונאווט.
מחלת ארבע הפינות

מחלה בלתי מזוהה (אנ') שפרצה באזור ב-1993 כונתה "מחלת ארבע הפינות" על שם האזור בו התגלתה. המחלה לוותה בשיעורי תמותה גבוהים (75% מהחולים - רובם צעירים ובריאים - מתו).
הערות שוליים

↑  מקור: National Center for Infectious Diseases
↑  איתן ישראלי, ינינה גיטלמן. המכון למחקר ביולוגי בישראל, נס ציונה, נגיפי הנטה -- בעיה כלל-עולמית (עמ' עמוד web יחיד), הרפואה, ה'-ו', כרך 135, עמודים 236–239, ספטמבר 1998. בהוצאת ההסתדרות הרפואית בישראל, ‏13 בפברואר 2001 (ארכיון)
| --- | --- |
בקרת זהויות :  NLI: 987007548251905171  LCCN: sh85051077  NARA: 10043270  NKC: pna2008447680  VIAF: 315124887   WorldCat (עם VIAF): 315124887
אנסטסיוס סינאיטה

| --- | --- |
אנסטסיוס סינאיטה, תמונה של רמברנדט
אנסטסיוס סינאיטה, תמונה של רמברנדט
 לידה:  לפני 640 אלכסנדריה
 פטירה:  לאחר 700 מנזר סנטה קתרינה, מצרים 
 קדוש עבור:  נצרות הקתולית, נצרות אורתודוקסית
 חג:  21 באפריל
 
אנסטסיוס סינאיטה (לטינית Anastasius Sinaita - או אנסטסיוס מסיני; ? - אחרי 700) היה איש דת וכומר שפעל במאה השביעית כאב המנזר של מנזר סנטה קתרינה שעל הר סיני. אנסטסיוס הוכרז קדוש נוצרי של הנצרות אורתודוקסית והכנסייה הקתולית, היה סופר פורה והוא ידוע בכתביו הרבים בנושאי תאולוגיה והיסטוריה.
מעט מאוד ידוע על חייו של אנסטסיוס סינאיטה וזאת אך ורק מליקוט עובדות אוטוביוגרפיות מתוך כתביו. 
נולד באלכסנדריה למשפחה אמידה. בגיל צעיר הוא הפך לנזיר, ולאחר שנסע לסוריה וירושלים הגיע למנזר סנטה קטרינה בסיני. הוא נשאר שם, ומאוחר יותר הפך לאב מנזר. בכתביו הוא נלחם נגד המונופזיטים ובזכות כך הוכר על ידי הכנסייה כקדוש. הכנסייה האורתודוקסית חוגגת את יומו ב -21 באפריל.
יש לעיתים בלבול בינו לבין אנסטסיוס הראשן מאנטיוכיה, שהיה אף הוא כומר וסופר כך שיש עבודות שאין ביטחון מלא מי מבין השניים כתב אותן.
ספריו מכסים מגוון רחב של נושאים וחלקם כתובים בסגנון שאלות ותשובות על הדוגמה הנוצרית, ענייני טקסים ודרך חיים הרצויה למאמין. הוא גילה עניין רב בשאלת אופיו של האלוהים ומהות קיומם בני האנוש, ובעיקר במהותו של ישו (כריסטולוגיה). כתביו היו לעיתים שנויים במחלוקת, ולצד פרשנות מקיפה, ייתכן והיו כפופים לצנזורה.
עבודות עיקריות

מורה דרך (לטינית: Viae Dux) - נכתב בהגנה על תפיסת השילוש הקדוש כנגד תפיסות של מינות ובעיקר המונופיזיטיזם.
שאלות ותשובות ( Qaestiones et Responsiones) - מציע עצות שנכתבו במיוחד לקהילה של המאמינים הלא משכילים בנושאים כנסייתיים ומקיף תחומי חיים רבים כגון: נישואים, צדקה, תרומות וכיוצא בזה. ספר זה, האישי בסגנונו, קורע צוהר לחיי היום-יום במאה השביעית וממנו עולים הדים לתחילת התפשטות האסלאם וכיבושי האימפריה המוסלמית.
על הבריאה בשישה ימים (Hexaemeron) - ספר זה עוסק בתחום המיסטי בסגנון אלגורי, ובו כותב אנסטסיוס סינאיטה פירוש ביקורתי למיתוס הבריאה התנכי, תוך שהוא נסמך על כתבי קודש נוצריים. החיבור מזהיר מפני קריאת הטקסט התנכי כפשט ומייחס לכתוב משמעות רוחנית עמוקה הדורשת התמסרות והתעמקות. לטענתו של אנסטסיוס, משה רבנו קיבל את השראתו מרוח הקודש, וכתיבתו חרגה מתיאור בריאת העולם הגלוי ועסקה גם בבריאה מחודשת דרך ישו הצלוב. על פי דבריו אדם מייצג את המושיע, וחוה מיצגת את הכנסייה הנוצרית - כלתו הנצחית. השלמות הרוחנית ומהותה הטרנסצנדנטלי של הכנסייה הם הצירים המרכזיים ביצירה.
לקריאה נוספת

Haldon, John. "The Works of Anastasius of Sinai : A Key Source for the History of Seventh-Century East Mediterranean Society and Belief." In The Byzantine and Early Islamic Near East, Volume I : Problems in the Literary Source Material, edited by A. Cameron and L. Conrad. Princeton: Darwin Press, 1992. Pp. 107-147
.
ארווין קוהן

ארווין קוהן (בגרמנית: Erwin Kohn;‏ 20 בדצמבר 1911 – 18 במרץ 1994) היה שחקן טניס שולחן יהודי-אוסטרי, בעל 8 מדליות באליפויות עולם בטניס שולחן, מהן 1 זהב קבוצתית, 1 כסף קבוצתית ו-6 מדליות ארד מהן 2 ביחידים.
ביוגרפיה

קוהן נודל וגדל בבאדן למשפחה יהודית. בהיותו בן 16 זכה באליפות אוסטריה ביחידים.
באליפות העולם שנערכה בפראג, צ'כיה בשנת 1932 זכה קוהן בשתי מדליות ארד בטורניר ביחידים ובטורניר הקבוצתי.
באליפות העולם שנערכה בעיר הולדתו באדן בשנת 1933 הוא זכה שוב בשתי מדליות ארד בטורניר בזוגות ביחד עם פאול פלוסמן היהודי ובטורניר הקבוצתי.
באליפות העולם שנערכה בפראג בשנת 1936 זכה במדליית זהב היחידה שלו, בתחרות הקבוצתית, ביחד עם ריצ'רד ברגמן היהודי, הלמוט גבל, הנס הרטינגר ואלפרד ליבסטר היהודי.
ההצלחה הגדולה שלו הייתה ניצחון במשחק הגמר בטורניר בריגה, לטביה על אלוף העולם ויקטור ברנה היהודי מהונגריה.
לפני פרוץ מלחמת העולם השנייה ביוני 1937 הוא ברח לאנגליה ומשם לארגנטינה.
תארים והישגים

בשנת 2012 נבחר קוהן להיכל התהילה של הספורט היהודי.
הערות שוליים

↑  ארווין קוהן, באתר International Jewish Sports Hall of Fame (באנגלית)
ארמון רונדלה

| --- | --- |
ארמון רונדלה
ארמון רונדלה
 מידע כללי
 סוג:  ארמון
 מיקום:  כ-12 ק"מ מערבית לעיר באוסקה
 מדינה:  לטביה לטביה
 בעלים:  ארנסט בירון 
 מייסדים:  ארנסט בירון 
 הקמה ובנייה
 תקופת הבנייה:  1736–1768 (כ־32 שנים)
 תאריך פתיחה רשמי:  1736 
 אדריכל:  ברתולומאו רסטרלי
 סגנון אדריכלי:  אדריכלות הבארוק, בארוק 
 קואורדינטות:  56°41′N 24°02′E﻿ / ﻿56.683°N 24.033°E﻿ / 56.683; 24.033
 http://www.rundale.lv/
  (למפת לטביה מוגדלת) ריגה דאוגבפילס ילגבה יורמלה לייפאיה אלוקסנה ונטספילס יקבפילס רזקנה ולמיירה בלארוס רוסיה אסטוניה ליטא הים הבלטיארמון רונדלה(למפת לטביה רגילה) ריגה דאוגבפילס ילגבה יורמלה לייפאיה אלוקסנה ונטספילס יקבפילס רזקנה ולמיירה בלארוס רוסיה אסטוניה ליטא הים הבלטיארמון רונדלה
 
ארמון רונדלה (בלטבית: Rundāles pils) הוא אחד משני הארמונות  הגדולים ביותר שנבנו לדוכס קורלנד, כיום נמצא בדרום לטביה, כ-12 ק"מ מערבית לעיר באוסקה.
היסטוריה

הארמון נבנה לפי תוכניתו של האדריכל הרוסי ברתולומאו רסטרלי שהיה בין האדריכלים הבולטים בסגנון הבארוק ברוסיה במחצית המאה ה-18.
בניית הארמון החלה בין השנים 1736-1740 והושלמה בשנים 1765-1768. הוא נבנה למען ארנסט בירון, דוכס קורלנד שהיה מאהבה של אנה, קיסרית רוסיה.
לאחר מותה של אנה ב-1740 נאסר בירון והואשם בשחיתות. הוא הוגלה לרוסיה למשך 22 שנה. לאחר שובו עם תחילת שלטונה של יקטרינה השנייה הוחל שוב בשיפוץ הארמון. הציורים נעשו בידי שני אמנים איטלקיים מסנט פטרסבורג והפיסול על ידי אמן מברלין.
כאשר ספחה רוסיה את דוכסות קורלנד העבירה יקטרינה השנייה את הארמון לידי ואלריאן זובוב, אחיו הצעיר של מאהבה פלאטון זובוב.
במלחמת העולם הראשונה כבשו הגרמנים את הארמון והפכו אותו לבית חולים צבאי ולמפקדה. הארמון ניזוק במלחמת העצמאות הלטבית ב-1919. הארמון ניזוק גם במלחמת העולם השנייה שאחריה הפך חלק ממנו למחסן תבואה ולגמנסיה לבנות.
ב-1972 פונה הארמון והוקם בו מוזיאון. החפצים והריהוט נאספו מרחבי לטביה ואירופה. חלק מהם נתרמו על ידי צאצאי הדוכס. שוחזרו גם ציורי הקיר. עד כה שוחזרו 48 מתוך 138 חדרי הארמון ונפתחו לביקורים. כן שוחזרו הגנים בסגנון צרפתי המקיפים את הבניין.
ארמון רונדלה מהווה את אחת האטרקציות התיירותיות החשובות ביותר בלטביה.
ארמון קריסטיאנסבורג

| --- | --- |

 מידע כללי
 סוג:  ארמון
 על שם:  כריסטיאן השישי, מלך דנמרק 
 כתובת:  Slotsholmen 
 מיקום:  קופנהגן
 מדינה:  דנמרק דנמרק
 הקמה ובנייה
 תקופת הבנייה:  1907–1928 (כ־21 שנים)
 תאריך פתיחה רשמי:  1740 
 אדריכל:  Elias David Häusser
 סגנון אדריכלי:  בארוק, נאו-קלאסיציזם
 מידות
 גובה מעל פני הים:  11 מ' 
 קואורדינטות:  55°40′33″N 12°34′44″E﻿ / ﻿55.675833333333°N 12.578888888889°E﻿ / 55.675833333333; 12.578888888889
 christiansborg.dk
 he
 
ארמון קריסטיאנבורג (בדנית: Christiansborg Slot) הוא מקום מושבם של שלושת רשויות השלטון הדניות. הארמון נמצא על האי Slotsholmen בקופנהגן. בסמוך לבניין הארמון ממוקם בניין היסטורי "בורסן".
הארמון מאכלס את רשויות השלטון של דנמרק, ביניהם הפלוקטינג הפרלמנט הדני, משרד ראש ממשלת דנמרק ובית המשפט העליון הדני.
1: הארמון, 2: שער המלך, 3: כיכר הארמון, 4: חצר פנימית, 5: כניסה לפרלמנט, 6: חצר ריגסטאג, 7: מוזיאון התיאטרון, 8: האורוות המלכותיות, 9:השיש גשר, 10: מגרשי המופע, 11: בית הספר לרכיבה, 12: מוזיאון ת'ורולדסן, 13: כניסה לבית המשפט העליון, 14: משרד ראש הממשלה, כניסה לחדרי הקבלה המלכותיים, 15 קפלת הארמון, 16: חצר הנסיך ג'ורג'
במתחם מוקצה גם מספר אגפים למשפחת המלוכה הדנית.
גלריה

אגף הממשלה
אולם הפלוקטינג -הפרלמנט הדני
השער הראשי לארמון
מבט אווירי
הכיכר המרכזית
חדר הוועדות הפרלמנטריות
לובי ראשי
אריה לב סטולמן

| --- | --- |
אין תמונה חופשית
 לידה:  1954 (בן 70 בערך) דטרויט, ארצות הברית 
 מדינה:  קנדה, ארצות הברית 
 בן או בת זוג:  טוביאס פיקר 
 פרסים והוקרה:  פרס למדא לספרות 
 www.aryehlevstollman.com
 
אריה לב סטולמן (נולד ב־1954), רופא וסופר יהודי-אמריקאי יליד קנדה.
קורות חיים

סטולמן נולד בעיירה וינדזור בקנדה במשפחה דתית מודרנית. סבו, הרב יצחק סטולמן, היה אחד מהרבנים החשובים בארצות הברית. אביו, הרב פרופ' שלמה סטולמן, בנו של הרב יצחק סטולמן, היה רב הקהילה בווינדזור, ופרופסור לספרות אנגלית באוניברסיטה המקומית. בתחילת שנות התשעים עלו הוריו והתיישבו בירושלים. סטולמן למד בישיבה ומשם המשיך לבית הספר לרפואה ע"ש אלברט איינשטיין. כיום הוא רופא נוירו-רדיולוג בבית החולים הרי סיני בניו יורק, ובמקביל לכך עוסק בכתיבה. את ספרו הראשון, "נהר פרת הרחוק", הוציא בשנת 1997. הספר, שתורגם לעברית על ידי נעמי פריי ויצא בהוצאת מעריב, עוסק בחייו של נער הגדל כבן יחיד בבית רב הקהילה בווינדזור ולומד במשך השנים על זכרונות השואה של הוריו.
אחרי "נהר פרת הרחוק" כתב סטולמן ופרסם רומן נוסף בשם "The Illuminated Soul" בשנת 2002 ואוסף סיפורים בשם "The Dialogues of Time and Entropy" בשנת 2003.
סטולמן הוא הומוסקסואל גלוי, ובן זוגו מאז 1980 הוא המלחין טוביאס פיקר, שהאופרה שלו, "טרגדיה אמריקאית", הוצגה במטרופוליטן אופרה בסוף 2005.
סטולמן מרבה לבקר בישראל. מאז שנות השישים הספיק לבקר בישראל יותר מארבעים פעמים. במשך השנים התרחק מחיי הדת, אך לא מן היהדות. הרקע היהודי שלו איתן והוא משתדל לשמר את הקשר עם החיים היהודיים.
ארין ברנט

| --- | --- |

 לידה:  2 ביולי 1976 (בת 48) מרדלה ספרינגס, ארצות הברית 
 שם לידה:  Erin Isabelle Burnett 
 מדינה:  ארצות הברית ארצות הברית
 השכלה:  ויליאמס קולג'  St. Andrew's School 
 תקופת הפעילות:  מ-2003 
 מעסיק:  גולדמן זקס, CNN 
 בן או בת זוג:  דייוויד רובולוטה 
 מספר צאצאים:  3 
 קישורים חיצוניים
 טוויטר:  ErinBurnett
 
ארין איזבל ברנט (באנגלית: Erin Isabelle Burnett; נולדה ב-2 ביולי 1976) היא מנחת טלוויזיה אמריקאית ברשת CNN, המנחה תוכנית משל עצמה ברשת, "Erin Burnett OutFront". לפני כן עבדה ב-CNBC.
ברנט נולדה במחוז ויקומיקו שבמזרח מרילנד, למשפחה ממוצא אירי וסקוטי. היא סיימה תואר ראשון בכלכלה פוליטית בוויליאמס קולג'.
ברנט נשואה ואם לשלושה.
אנטוניו קסאנו

אנטוניו קסאנו (באיטלקית: Antonio Cassano; נולד ב-12 ביולי 1982 בעיר בארי) הוא כדורגלן עבר איטלקי ששיחק בעמדת החלוץ. לזכותו 39 הופעות בנבחרת איטליה.
קריירת מועדונים

קסאנו עבר לשחק בקבוצת הכדורגל רומא בצעירותו. במהלך המשחקים ראשי רומא ואנטוניו הסתכסכו, ודבר זה כמעט גרם להעברתו ליובנטוס. בסופו של דבר, עבר קסאנו בינואר 2006 לריאל מדריד. כששיחק בריאל מדריד, זכה איתה קסאנו באליפות הליגה הספרדית, אך הסתכסך עם מאמן הקבוצה, פאביו קאפלו. בסופו של דבר השאילה ריאל את קסאנו לקבוצת סמפדוריה במהלך קיץ 2007, כאשר היא מממנת שני שלישים משכרו, ולסמפדוריה יש את האופציה להחליט בסוף העונה האם היא מעוניינת לרכוש את כרטיס השחקן של קסאנו.
בינואר 2011 עבר קסאנו למילאן תמורת 2.5 מיליון יורו וחתם ל-3 וחצי שנים במועדון. כבש את שער הבכורה שלו במילאן מול פארמה. הוסיף עוד 3 נגד בארי (כדורגל), אינטר מילאנו וסמפדוריה. הוסיף עוד 6 בישולים בכל המסגרות.
במהלך חלון העברות של קיץ 2012 עבר קסאנו ליריבה העירונית אינטר בעסקת חילופי שחקנים שבמקביל ג'אמפאולו פאציני עבר למילאן.
במהלך חלון ההעברות של קיץ 2013 עבר קסאנו לפארמה, בינואר 2015 עזב את הקבוצה לאחר שלא האריך את חוזהו. ב-9 באוגוסט 2015 חזר לסמפדוריה וחתם לשנתיים בקבוצה. ב-10 ביולי 2017 חתם בהלאס ורונה.
תארים > קבוצתיים

הסופר קאפ האיטלקי: 2001
אליפות ספרד: 2006/2007
אליפות איטליה: 2010/2011
הסופר קאפ האיטלקי: 2011
תארים > אישיים

שחקן השנה הצעיר של הסרייה א': 2001, 2003
הערות שוליים

↑  יעקב זיו, משוגעים בלי קבלות: מילאן ואינטר מחליפים, באתר nrg‏, 23 באוגוסט 2012
| נבחרת איטליה – יורו 2004 |
| --- | --- | --- |
|  1 בופון •  2 פאנוצ'י •  3 אודו •  4 זאנטי •  5 קנבארו •  6 פרארי •  7 דל פיירו •  8 גאטוזו •  9 ויירי •  10 טוטי •   11 קוראדי •  12 טולדו • 13 נסטה •  14 פיורה • 15 פאבאלי • 16 קאמורנזי • 17 די ואיו • 18 קסאנו • 19 זמברוטה • 20 פרוטה • 21 פירלו • 22 פרוצי • 23 מטראצי • מאמן: טרפטוני |  1 בופון •  2 פאנוצ'י •  3 אודו •  4 זאנטי •  5 קנבארו •  6 פרארי •  7 דל פיירו •  8 גאטוזו •  9 ויירי •  10 טוטי •   11 קוראדי •  12 טולדו • 13 נסטה •  14 פיורה • 15 פאבאלי • 16 קאמורנזי • 17 די ואיו • 18 קסאנו • 19 זמברוטה • 20 פרוטה • 21 פירלו • 22 פרוצי • 23 מטראצי • מאמן: טרפטוני | איטליה |
| נבחרת איטליה – יורו 2008 |
| --- | --- | --- |
|  1 בופון •  2 פאנוצ'י •  3 גרוסו •  4 קייליני •  5 גאמבריני •  6 ברצאלי •  7 דל פיירו •  8 גאטוזו •  9 טוני •  10 דה רוסי •   11 די נטאלה •  12 בוריילו • 13 אמברוזיני •  14 אמליה • 15 קוואליארלה • 16 קאמורנזי • 17 דה סאנטיס • 18 קסאנו • 19 זמברוטה • 20 פרוטה • 21 פירלו • 22 אקווילני • 23 מטראצי • מאמן: דונאדוני |  1 בופון •  2 פאנוצ'י •  3 גרוסו •  4 קייליני •  5 גאמבריני •  6 ברצאלי •  7 דל פיירו •  8 גאטוזו •  9 טוני •  10 דה רוסי •   11 די נטאלה •  12 בוריילו • 13 אמברוזיני •  14 אמליה • 15 קוואליארלה • 16 קאמורנזי • 17 דה סאנטיס • 18 קסאנו • 19 זמברוטה • 20 פרוטה • 21 פירלו • 22 אקווילני • 23 מטראצי • מאמן: דונאדוני | איטליה |
| נבחרת איטליה – יורו 2012 (מקום שני) |
| --- | --- | --- |
|  1 בופון •  2 מאג'ו •  3 קייליני •  4 אוגבונה •  5 מוטה •  6 בלזארטי •  7 אבאטה •  8 מרקיזיו •  9 באלוטלי •  10 קסאנו •   11 די נטאלה •  12 סיריגו • 13 ג'אקריני •  14 דה סאנטיס • 15 ברצאלי • 16 דה רוסי • 17 בוריני • 18 מונטוליבו • 19 בונוצ'י • 20 ג'ובינקו • 21 פירלו • 22 דיאמנטי • 23 נוצ'רינו • מאמן: פראנדלי |  1 בופון •  2 מאג'ו •  3 קייליני •  4 אוגבונה •  5 מוטה •  6 בלזארטי •  7 אבאטה •  8 מרקיזיו •  9 באלוטלי •  10 קסאנו •   11 די נטאלה •  12 סיריגו • 13 ג'אקריני •  14 דה סאנטיס • 15 ברצאלי • 16 דה רוסי • 17 בוריני • 18 מונטוליבו • 19 בונוצ'י • 20 ג'ובינקו • 21 פירלו • 22 דיאמנטי • 23 נוצ'רינו • מאמן: פראנדלי | איטליה |
| נבחרת איטליה – מונדיאל 2014 |
| --- | --- | --- |
|  1 בופון •  2 דה שיליו •  3 קייליני •  4 דרמיאן •  5 מוטה •  6 קאנדרבה •  7 אבאטה •  8 מרקיזיו •  9 באלוטלי •  10 קסאנו •   11 צ'רצ'י •  12 סיריגו • 13 פרין •  14 אקווילני • 15 ברצאלי • 16 דה רוסי • 17 אימובילה • 18 פרולו • 19 בונוצ'י • 20 פאלטה • 21 פירלו • 22 אינסינייה • 23 וראטי • מאמן: פראנדלי |  1 בופון •  2 דה שיליו •  3 קייליני •  4 דרמיאן •  5 מוטה •  6 קאנדרבה •  7 אבאטה •  8 מרקיזיו •  9 באלוטלי •  10 קסאנו •   11 צ'רצ'י •  12 סיריגו • 13 פרין •  14 אקווילני • 15 ברצאלי • 16 דה רוסי • 17 אימובילה • 18 פרולו • 19 בונוצ'י • 20 פאלטה • 21 פירלו • 22 אינסינייה • 23 וראטי • מאמן: פראנדלי | איטליה |
| --- | --- |
בקרת זהויות :  GND: 137442831  ICCU: RAVV596877  ISNI: 0000 0000 7884 583X  LCCN: n2009067370  VIAF: 81633617   WorldCat (עם VIAF): 81633617 
ערך זה הוא קצרמרבנושא כדורגלנים איטלקים. אתם מוזמנים לתרום לוויקיפדיה ו.
אנסי אגולי

אנסי אגולי (נולד ב-11 באוקטובר 1982) הוא כדורגלן עבר אלבני, ששיחק בעמדת המגן השמאלי.
קריירת מועדונים

אגולי התחיל את הקריירה שלו בקיי אף טירנה בה שיחק בכל קבוצות הגילאים שלה עד הקבוצה הבוגרת. בעונת 2000/2001 הצטרף לקבוצה הבוגרת, אך התקשה לבסס את מקומו ובינואר 2003 הושאל לאפולוניה פייר. במדי אפולוניה, אגולי רשם 12 הופעות והבקיע שער אחד, אך הקבוצה ירדה לליגה השנייה ואגולי חזר לטירנה עימה זכה באליפות עונה לאחר מכן.
ביולי 2005 חתם בנשאטל גזמאקס מליגת העל השווייצרית. בתום העונה חתם בלוצרן, בה התקשה לקבל דקות משחק ובינואר 2007 חתם בואסן פאלוסאורה מליגת העל הפינית.
ביולי 2008 חזר לטירנה כשחקן מושאל עד לאפריל 2009 לקראת פתיחת ליגת העל הפינית.
ביולי 2009 אגולי חתם בקריוובס מליגת העל האוקראינית והתאחד עם ארווין בולקו, דוריאן ביליקבאשי ואיסלי הידי, חבריו לנבחרת אלבניה.
ביולי 2010 הושאל לקרבאך מליגת העל האזרית לשנה וחצי. בינואר 2012 חתם בקרבאך תמורת 30 אלף פאונד. ב-22 בפברואר 2013 אגולי הבקיע את שער הבכורה שלו בקבוצה בניצחון 2–3 נגד רוואן באקו. בעונת 2014/2015 אגולי נבחר לכדורגלן העונה של המועדון. והאריך את חוזהו בעונה נוספת. ב-22 באפריל 2016 אגולי ערך את הופעתו ה-228 במועדון ובכך הפך לשחקן הזר בעל מספר ההופעות הגדול בתולדות המועדון.
קריירה בינלאומית

בצעירותו, אגולי שיחק בנבחרת הצעירה של אלבניה. ב-3 בספטמבר 2005 אגולי ערך את הופעת הבכורה שלו בנבחרת הבוגרת נגד קזחסטן במסגרת מוקדמות מונדיאל 2006. ב-10 ביוני 2009 הבקיע את שער הבכורה שלו בנבחרת במשחק ידידות נגד גאורגיה.
רק בהופעתו ה-58 בנבחרת ב-16 בנובמבר 2015, אגולי רשם את משחקו הראשון בנבחרת בו סיים 90 דקות.
אגולי השתתף עם הנבחרת ביורו 2016. לאחר פרישתו של לוריק צאנה מהנבחרת, אגולי מונה לקפטן הנבחרת.
תארים

ליגת העל האלבנית: 2003/2004, 2004/2005, 2008/2009
הגביע האלבני: 2000/2001, 2001/2002
הסופר קאפ האלבני: 2000, 2002, 2003
ליגת העל האזרית: 2013/2014, 2014/2015, 2015/2016, 2016/2017
הגביע האזרי: 2014/2015, 2015/2016, 2016/2017
שחקן העונה של קרבאך: 2015
אריה גארלה

אריה גארלה (נולד ב-19 בנובמבר 1958) הוא ראש המועצה המקומית בני עי"ש מאז בחירתו בבחירות 2013 מטעם הליכוד.
ביוגרפיה

גארלה נולד וגדל במושב ינון. שירת בחיל האוויר. בשנת 1990 עבר לבני עי"ש.
לפני הקריירה הפוליטית הגיע מהמגזר העסקי הפרטי, כאיש עסקים, יזם ובעל מוסכי פחחות וצבע.
גארלה נבחר לראשונה לתפקיד בבחירות לרשויות המקומיות ב-2013, לאחר שקיבל כ-53.16% מהקולות ו-1,999 קולות. רשימתו "התקווה" קיבלה כ-1,718 קולות וכחמישה מושבים מתוך 9 מושבי המועצה. בבחירות 2018 גרלה ניצח ברוב של 80.1% (3,144 קולות) את ברוך אברהם ראש רשימת "בני עי"ש ביתנו".
בנוסף על תפקידו כראש המועצה, גארלה מכהן גם כיושב ראש ועדת ההנהלה, יושב ראש ועדת משק לשעת חירום ונציג המועצה בוועדת לתכנון ובנייה.
גארלה התמודד לכהונה שלישית בבחירות 2023 שנדחו בהמשך ל-2024 כשמולו גיל אילת, אותו ניצח ברוב של 55.38%. גארלה התמודד בבחירות אלו בראש רשימת הליכוד שזכתה ב-4 מתוך 9 המקומות במועצה.
הערות שוליים

↑  Denis Loshkovoy, בחירות בבני עי"ש
↑  Nevo Captcha Check, www.nevo.co.il
↑  ילקוט הפרסומים ה'תשע"ט, חוברת 8003: בני עי"ש, עמוד 3172
↑  חברי מועצה | מועצה מקומית בני עי"ש, באתר www.bney-ayish.muni.il